[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Mae ein gwirfoddolwyr sy\u2019n siarad Cymraeg yn gwbl hanfodol ...\u2019"}, {"text_idx": "#000009", "text": "Mae gan bawb sy\u2019n dod i gysylltiad a\u0302 phlant a phobl ifanc gyfrifoldeb i\u2019w cadw\u2019n ddiogel. Yn yr NSPCC, rydyn ni\u2019n helpu unigolion a mudiadau i wneud hyn."}, {"text_idx": "#000010", "text": "Gwirfoddolwyr yw curiad calon yr NSPCC. Hebddyn nhw, ni fyddem yn gallu helpu\u2019r plant sydd ein hangen. Mae amrywiaeth eang o gyfleoedd gwirfoddoli yn yr NSPCC. Un enghraifft o wasanaeth sydd gennym lle mae gwirfoddolwyr yn hanfodol yw Cofia Ddweud, Cadwa\u2019n Ddiogel. Rhaglen ddiogelu i blant rhwng 5-11 oed yw Cofia Ddweud, Cadwa\u2019n Ddiogel. Mae ar gael i bob ysgol gynradd yng Nghymru."}, {"text_idx": "#000011", "text": "Er mwyn sicrhau bod negeseuon pwysig y rhaglen yn cyrraedd cymaint a\u0302 phosibl o blant ledled Cymru, mae\u2019n hanfodol ein bod yn recriwtio ac yn hyfforddi gwirfoddolwyr i gyflwyno\u2019n gwasanaethau a gweithdai Cofia Ddweud, Cadwa\u2019n Ddiogel yn Gymraeg a Saesneg."}, {"text_idx": "#000012", "text": "Mae\u2019r rhaglen yn helpu plant i ddeall:"}, {"text_idx": "#000013", "text": "camdriniaeth o bob math a sut i adnabod arwyddion o gam-drin\nnid y plentyn sydd ar fai am gamdriniaeth ar unrhyw adeg a bod ganddyn nhw\u2019r hawl i fod yn ddiogel\no ble i gael help a\u2019r ffynonellau o gymorth sydd ar gael iddyn nhw, gan gynnwys ein gwasanaeth Childline."}, {"text_idx": "#000014", "text": "Mae gennym ni nifer o wirfoddolwyr ymroddgar a brwdfrydig sy\u2019n siarad Cymraeg sy\u2019n gallu cyflwyno Cofia Ddweud, Cadwa\u2019n Ddiogel mewn ysgolion Cymraeg, gan sicrhau bod mwy o blant yn gallu derbyn y rhaglen yn eu mamiaith ac yn iaith yr addysg."}, {"text_idx": "#000015", "text": "Rydyn ni bob amser yn awyddus i recriwtio mwy o wirfoddolwyr a\u0302 sgiliau Cymraeg i\u2019n helpu ni i gyrraedd ein nod o gadw mwy o blant yn ddiogel. Rydyn ni wedi gweithio gyda Thi\u0302m Hybu Comisiynydd y Gymraeg, ac wedi hyrwyddo ein cyfleoedd gwirfoddoli i siaradwyr Cymraeg mewn nifer o ffyrdd, gan gynnwys:"}, {"text_idx": "#000018", "text": "Byddwn ni\u2019n parhau i hyrwyddo ein cyfleoedd gwirfoddoli drwy gyfrwng y Gymraeg er mwyn ein helpu ni i amddiffyn cenhedlaeth o blant drwy eu dysgu nhw sut i gofio dweud a chadw\u2019n ddiogel os oes angen help arnyn nhw."}]